Toivo Kaipio

Toivo Mauri Kaipio, vuoteen 1900 Laurén (25. helmikuuta 1882 Tampere – 17. helmikuuta 1949 Tampere) oli suomalainen filosofian maisteri, toimitusjohtaja ja kauppaneuvos.Ylioppilasmatrikkeli 1901, matrikkelinumero 27545Veikko Huuska : Vapaamuurareita kansakunnan kaapin päällä. Osa II, Uusi Suomi Puheenvuoro 7.9.2016

Kaipion vanhemmat olivat talonomistaja Tuomas Mauri Laurén ja Gustava Sofia Sillman (Oksala). Hän pääsi ylioppilaaksi Tampereen reaalilyseosta 1901 ja valmistui Helsingin yliopistosta filosofian kandidaatiksi 1906 ja filosofian maisteriksi 1907.

Kaipio toimi pankki- ja liikemiehenä Tampereella ja Vaasassa vuodesta 1907 alkaen. Hän oli vuonna 1916 omistukseensa hankkimansa tamperelaisen G. R. Grundströmin Kassakaappitehdas Oy:n (vuodesta 1935 Kaipio Oy) toimitusjohtajana ja hän sai kauppaneuvoksen arvon 1939.

Vuonna 1914 Kaipio perusti yhdessä kuvanveistäjä Adolf Aarnon ja Juho Sohlmanin kanssa Suomen Graniitti Oy:n joka toimii nykyisin nimellä Tampereen Kovakivi Oy. Yhtiö louhii Kurun harmaata graniittia Kurussa Niemikylän louhoksella.Elomaat pyörittävät perinteistä kivifirmaa jo neljännessä sukupolvessa. Kurun graniitti kantaa satavuotiasta perheyritystä, Ylöjärven Uutiset 20.8.2014

Kaipio omisti Tampereella Pirkankatu 2:ssa sijainneen Kaipion talon. Kaipio omisti Wuolteen kartanon Hämeenlinnan Hauholla. Hän oli vuodesta 1914 lähtien naimisissa Aina Ingrid Langin kanssa.  

 Lähteet 

 Aiheesta muualla 
 SKS biografiakeskus : Suomen talouselämän vaikuttajat : Kauppaneuvos Toivo Kaipio (1882–1949)
 Toivo Kaipio : Kassakaappiteollisuuden kehitys, Forum, 01.01.1935, nro 9-10, s. 75, Kansalliskirjaston digitaaliset aineistot

Luokka:Suomalaiset yrittäjät
Luokka:Kauppaneuvokset
Luokka:Vuonna 1882 syntyneet
Luokka:Vuonna 1949 kuolleet